

**Оңтүстік Қазақстан облысының мемлекеттік орман қоры учаскелерінде орман пайдаланудың төлемақы ставкалары туралы**

***Күшін жойған***

Оңтүстік Қазақстан облыстық мәслихатының 2012 жылғы 7 желтоқсандағы № 9/76-V шешімі. Оңтүстік Қазақстан облысының Әділет департаментінде 2013 жылғы 11 қаңтарда № 2206 тіркелді. Күші жойылды - Оңтүстік Қазақстан облыстық мәслихатының 2015 жылғы 9 желтоқсандағы № 44/358-V шешімімен

      Ескерту. Күші жойылды - Оңтүстік Қазақстан облыстық мәслихатының 09.12.2015 № 44/358-V шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      Қазақстан Республикасының 2003 жылғы 8 шілдедегі Орман кодексіне, «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының 2008 жылғы 10 желтоқсандағы кодексіне және «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңына сәйкес, Оңтүстік Қазақстан облыстық мәслихаты **ШЕШІМ ЕТТІ:**

      1. Оңтүстік Қазақстан облысының мемлекеттік орман қоры учаскелеріндегі орман пайдаланудың төлемақы ставкалары осы шешімнің қосымшасына сәйкес бекітілсін.

      2. Күші жойылды деп танылсын:

      1) «Оңтүстік Қазақстан облысының мемлекеттік орман қоры учаскелеріндегі орман пайдаланудың төлемақы ставкаларын бекіту туралы» Оңтүстік Қазақстан облыстық мәслихатының 2005 жылғы 23 маусымдағы № 16/161-ІІІ (Нормативтік құқықтық актілерді мемлекеттік тіркеу тізілімінде 1915-нөмірмен тіркелген, 2005 жылғы 26 шілдеде «Оңтүстік Қазақстан» газетінің 104-нөмірінде жарияланған) шешімі;

      2) «Оңтүстік Қазақстан облысының мемлекеттік орман қоры учаскелеріндегі орман пайдаланудың төлемақы ставкаларын бекіту туралы» Оңтүстік Қазақстан облыстық мәслихатының 2005 жылғы 23 маусымдағы № 16/161-ІІІ шешіміне өзгерістер енгізу туралы» Оңтүстік Қазақстан облыстық мәслихатының 2008 жылғы 27 наурыздағы № 5/72-IV (Нормативтік құқықтық актілерді мемлекеттік тіркеу тізілімінде 1978- нөмірмен тіркелген, 2008 жылы 22 сәуірде «Оңтүстік Қазақстан» газетінің 61-62 нөмірінде жарияланған) шешімі.

      3. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Облыстық мәслихат сессиясының төрағасы     С.Қуашбаев*

*Облыстық мәслихаттың хатшысы               Қ.Ержан*

Оңтүстік Қазақстан облыстық

мәслихатының 2012 жылғы 7

желтоқсандағы № 9/76-V шешіміне

қосымша

 **Оңтүстік Қазақстан облысының мемлекеттік орман қоры учаскелеріндегі орман пайдаланудың төлемақы ставкалары**

|  |  |  |  |
| --- | --- | --- | --- |
| Р/с № | Орман пайдаланудың түрлері | Өлшем бірлігі | Төлемақы ставкалары |
| 1 | Орманды жанама пайдалану |
| 1.1 | Шөп шабу |
| 1.1.1 | жай-күйі жақсы | гектар | 140 теңге |
| 1.1.2 | жай-күйі қанағаттанарлық | гектар | 105 теңге |
| 1.1.3 | жай-күйі қанағаттанарлықсыз | гектар | 82 теңге |
| 1.2 | Мал жаю |
| 1.2.1 | түйе | 1 бас | 82 теңге |
| 1.2.2 | ірі қара мал | 1 бас | 65 теңге |
| 1.2.3 | жылқы | 1 бас  | 65 теңге |
| 1.2.4 | ірі қара малдың төлдері | 1 бас | 33 теңге |
| 1.2.5 | есек | 1 бас | 33 теңге |
| 1.2.6 | ешкі | 1 бас | 57 теңге |
| 1.2.7 | қой | 1 бас | 16 теңге |
| 1.3 | Аң өсіру | 1 гектар | 253 теңге |
| 1.4 | Ара ұяларын орналастыру | 1 ұя | 117 теңге |
| 1.5 | Көкөніс, бақша шаруашылығы және өзге де ауыл шаруашылығы дақылдарын өсіру | 1 гектар | Қазақстан Республикасы Салық кодексінің 380-бабына сәйкес жер салығы деңгейінде айқындалады |
| 2 | Орман қоры учаскелерін ғылыми-зерттеу және мәдени-сауықтыру мақсаттары үшін пайдалану |
| 2.1 | ұзақ мерзімді пайдалану | 1 гектар | 58,5 теңге |
| 2.2 | қысқа мерзімді пайдалану | 1 адам/күн | 0,1 айлық есептік көрсеткіші |
| 3 | Орман қоры учаскелерін рекреациялық, туристік және спорттық мақсаттары үшін пайдалану |
| 3.1 | ұзақ мерзімді пайдалану | 1 гектар | 253 теңге |
| 3.2 | қысқа мерзімді пайдалану | 1 адам/күн | 0,1 айлық есептік көрсеткіш |
| 4 | Орман қоры учаскелерін аңшылық шаруашылығы мұқтаждықтары үшін пайдалану | 1 гектар | нөлдік |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК